Lopšelio - darželio grupių laikas

* Vaikučius sutinkame nuo 7.00 val. arba 8.00 val. (skirtingose grupėse). Pailgintoje grupėje laukiame nuo 6.30 val.
* Pusryčiai apie 9.00 val (tikslus laikas bus paskelbtas grupėse)
* Pietūs apie 12.00 val.
* Vakarienė apie 15.30 val.
* Skirstomės į namus iki 18.30 val.
* Svarbu apie neatvykimą ar vėlavimą pranešti auklėtojai grupės arba bendraisiais **tel. 85 275 1310, 85 275 3256**

Bendri susitarimai – supratingam ir draugiškam bendradarbiavimui

1. Mes esame visi kartu, todėl į darželį **vaikai turi būti atvedami švarūs, švariais drabužėliais.**
2. Mes piešiame, žaidžiame grupėje ir lauke, voliojamės, todėl vaikai turi turėti **tinkamą avalynę bei atsarginius drabužėlius.**
3. Mes patariame, jog drabužėliai turi būti patogūs, praktiški, skatinantys vaikus rengtis savarankiškai.
4. Mes valgome, rengiamės, tvarkomės žaisliukus patys, mokomės naudotis įvairiais įrankiais bei daiktais, todėl ir namuose skirkite laiko vaiko savarankiškumo ugdymuisi. **Neskubinkite, neraginkite, bet patarkite vaikui.**
5. Mes didelį dėmesį skiriame vaiko emocinių-socialinių įgūdžių (emocinio intelekto) ugdymui, todėl nepamirškite paklausti vaiko, kaip jis jaučiasi? **Atminkite, vaikas turi teisę būti liūdnas ar nusiminęs, svarbu nebijoti įvardinti savo jausmų, kalbėtis, išsiaiškinti.**
6. Mes atsakingi. Žaislai, papuošalai ar plaukų segtukai kartais “dingsta”. Jei nešatės juos į darželį, **primename, jog kartu nešatės atsakomybę – saugoti savo daiktus,** nes tik vaikui suteikus žinių ir savarankiškumo, mes jį mokinsime.
7. **Grupėse nevaikštome su lauko batais.** Saugome vaikučių sveikatą, grupės švarą bei gerbiame personalo darbą.
8. Mes nenorime sirgti, todėl **nepriimami sergantys, ar ligos požymių turintys** (karščiuoja, vemia, viduriuoja, kosti, yra išskyrų iš nosies ir kt.) **vaikai,** o po ligos vaikas į įstaigą priimamas tik pateikus gydytojo pažymą (F094/a).
9. Mes kasdien keliaujame į lauką: šviesiu paros metu 2 k. per dieną, tamsiuoju -1k. Žiemos metu – esant ne žemesnei kaip -12˚C ir silpnam vėjo greičiui (iki 2m/s) arba ne žemesnei kaip -8˚C ir vidutiniam vėjo greičiui (nuo2 iki 6m/s).
10. Mes prašome, atėjus pasiimti vaiko, ypač lauke, **nepamiršti prieiti prie pedagogo** ir pasisveikinti, nes jam **svarbu žinoti, jog išsivedate vaiką namo**. Dėl saugumo, prašome Jūsų pasiėmus vaiką iš darželio, nesibūriuoti aikštelėse, kadangi pedagogams sunku matyti visus likusius vaikus tarp jau paimtų. Kviečiame kartu su vaikučiu eiti į parką ar kitą mieste esančią šeimos aikštelę.
11. **Nepamirštame laiku pristatyti visų reikalingų pažymų** dėl nuolaidų. **Laiku mokame už darželio paslaugas** (iki einamojo mėnesio paskutinės dienos, ne vėliau!)

Nepamirškite!

1. Pradėjus lankyti darželį, privalu pristatyti pažymą (F 027-1/a). Pristatoma kasmet iki rugsėjo 15d.
2. Įstaigoje **nepriimame jokių medikamentų,** nes **darželį lanko tik sveiki vaikučiai!** Visa grupės bendruomenė atsakinga už vaikų sveikatą – **vaistų, vitaminų ar lašiukų nenešame į darželį ir rūbinėlėje nepaliekame!**
3. Susirgus vaikui ar patyrus traumą, auklėtojos Jus informuos, paprašydamos skubiai (per 2 val) atvykti ir pasiimti ligoniuką gydymui. Vaikui bus suteikta reikiama pagalba.

**Mes norime būti Jūsų ir Jūsų vaiko draugais, tad tikimės išmintingo bei atsakingo bendravimo ir bendradarbiavimo, kalbėjimo bei susikalbėjimo. Manome, kad ypatingai svarbu žinoti bendrus susitarimus ir jų vieningai laikytis!**